Σεβκεφζά Σουλτάνα

Η Σεβκεφζά Βαλιντέ Σουλτάν (Οθ. Τούρκικα:شوق افزا سلطان) (Τούρκικα: Şevkefza Valide Sultan, 1820 - 17 Σεπτεμβρίου 1889) ήταν η τέταρτη σύζυγος του σουλτάνου Αμπντούλ Μετζίτ Α΄ της Οθωμανικής Αυτοκρατορίας. Κατείχε την θέση της Βαλιντέ Σουλτάν από τις 30 Μαΐου 1876 έως τις 31 Αυγούστου 1876, όταν ο γιος της Ηγεμόνας Μουράτ ανέβηκε στο θρόνο ως Μουράτ Ε΄. 

Ο πλήρης τίτλος ήταν: Devletlu İsmetlu Şevkefza Valide Sultan Aliyyetü'ş-Şân Hazretleri

Βιογραφία
Γεννήθηκε στις 12 Δεκεμβρίου 1820 ως Βίλμα στο Πότι, στην Ρωσική Αυτοκρατορία(σημερινή Γεωργία). Αρχικά ήταν Χριστιανή και εξισλαμίστηκε μετά τη σύλληψη της.Ο πατέρας της ήταν ο Τσερκές Μεχμέτ Μπέης και η μητέρα της ήταν η Τζεμιλέ Χανίμ. Είχε μια αδελφή που ονομαζόταν Φατμά Λαλερού Χανίμ. Η οικογένειά της μετανάστευσε από τον Καύκασο στην Κωνσταντινούπολη, όπου και παραδόθηκε στην αυλή του Σουλτάνου Μαχμούτ Β΄.

Η Νουρτάμπ Καντινεφέντι (μια σύζυγος του Σουλτάνου Μαχμούτ Β΄) πήρε την Σεβκεφζά στην φροντίδα της. Μετονομάστηκε και έλαβε μια απόλυτα τουρκική και μουσουλμανική εκπαίδευση στο χαρέμι του παλατιού Τοπ Καπί. Όταν ήταν 18 ετών τράβηξε την προσοχή του Αμπντούλ Μετζίτ Α΄ ο οποίος την παντρεύτηκε την 1η Αυγούστου 1839, στο παλάτι, όταν ο Αμπντούλ Μετζίτ ήταν μόνο δεκαέξι ετών. Στις 21 Σεπτεμβρίου του 1840 η Σεβκεφζά γέννησε τον Ηγεμόνα Μουράτ. Ήταν επίσης μητέρα της Αλιγιέ Σουλτάν.

Βαλιντέ Σουλτάν 
Στις 30 Μαΐου 1876, ο γιος της Μουράτ ανέβηκε στο θρόνο ως Μουράτ Ε΄ και έγινε Βαλιντέ Σουλτάν. Ο Μουράτ διόρισε την Σεβκεφζά Σουλτάν ως επικεφαλής σύμμαχο και τον Νταμάτ Νουρί Πασά, σαν Κύριο Πασά, μετά από το οποίο η Σεβκεφζά και ο Νουρί κατάσχεσαν όλα τα χρυσά νομίσματα και κοσμήματα, μακριά από τον προηγούμενο Σουλτάνο, Αμπντούλ Αζίζ, και την μητέρα του Περτεβνιγιάλ Σουλτάν, η οποία ήταν η προηγούμενη Βαλιντέ Σουλτάν κρυμμένα στο χαρέμι του παλατιού Ντολμαμπαχτσέ. 

Μετά από βασιλεία ενενήντα τριών ημερών ο Μουράτ Ε΄ καθαιρέθηκε στις 31 Αυγούστου 1876 λόγω των προσπαθειών του για εφαρμογή δημοκρατικών μεταρρυθμίσεων στην αυτοκρατορία, και φυλακίστηκαν στο Παλάτι Τσιραγάν. Λέγεται ότι η Σεβκεφζά δε συμφιλιώθηκε με την εκθρόνιση του Μουράτ. Μια νύχτα του 1877, όταν οι οπαδοί του Μουράτ προσπάθησαν να τον επαναφέρουν στο θρόνο, η Σεβκεφζά τον ενθάρρυνε να παίξει το ρόλο του. Αλλά ο Μουράτ ήταν πολύ νευρικός και αναστατωμένος για να διευθύνει τη συνωμοσία. Με δεδομένη την έλλειψη ηγεσίας, η συνωμοσία δεν ήταν μια ευκαιρία επιτυχίας. 

Πέθανε στις 17 Σεπτεμβρίου 1889 στο Παλάτι Τσιραγάν, στο Ορτάκιοϊ, στην Κωνσταντινούπολη και θάφτηκε στο Γενί Τζαμί.

Παραπομπές

Πηγές 
 Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
 Yavuz  Bahadıroğlu, Resimli Osmanlı Tarihi, Nesil Yayınları (Ottoman History with Illustrations, Nesil Publications), 15th Ed., 2009, ISBN 978-975-269-299-2 (Hardcover)
 "Sultan V. Murad Han". Republic of Turkey Ministry of Culture and Tourism. Retrieved 2009-02-06.
 http://www.guide2womenleaders.com/womeninpower/Womeninpower1870.htm
Açba, Harun (2007). "Bölüm 2: Sultan I. Abdülhamid Han Ailesi". Kadınefendiler: Son Dönem Osmanlı Padişah Eşleri (in Turkish) (1 ed.). Istanbul: Prolil Yayıncılık. p. 28. 
Turkish Historical Society XXXI. Türk Tarih Kurumu Osmanlı Tarihi Interaktif CD-ROM
http://www.osmanli700.gen.tr/kesitler/anneleri.html
İbrahim Pazan (2007). Padişah anneleri. Babıali Kültür Yayıncılığı. ISBN 978-9-944-11831-6.

Βασιλομήτωρ

Βαλιδέ Σουλτάνες
Σουλτάνες της Οθωμανικής Αυτοκρατορίας